रामसर

रामसर हे इराण मधील माझंदरान प्रांतात वसलेले एक ऐतिहासिक आणि निसर्गरम्य शहर आहे. हे शहर कॅस्पियन समुद्र आणि अल्बोर्झ पर्वतरांगांच्या मध्ये आहे. हे शहर प्रामुख्याने पाणथळ जागांच्या संवर्धनासाठी करण्यात आलेल्या  रामसर करारासाठी ओळखले जाते.

 भूगोल आणि हवामान 
हे शहर कॅस्पियन समुद्राच्या किनारपट्टीवरील सर्वात सुंदर शहरांपैकी एक मानले जाते. येथील नैसर्गिक सौंदर्यामुळे याला इराणचे पर्यटन केंद्र म्हटले जाते. या शहरात अनेक नैसर्गिक गरम पाण्याचे झरे आहेत. यांचा वापर औषधी उपचारांसाठी केला जातो. जगातील नैसर्गिक किरणोत्सर्ग सापडणाऱ्या जागांपैकी रामसर एक आहे.।

 रामसर करार 
२ फेब्रुवारी १९७१ रोजी या शहरात पाणथळ जागांच्या संरक्षणासाठी एका आंतरराष्ट्रीय परिषदेचे आयोजन करण्यात आले होते. या परिषदेत रामसर करार स्वीकारण्यात आला. या करारात जगभरातील पाणथळ परिसंस्था टिकवून ठेवण्यासाठी आणि त्यांचा शाश्वत वापर करण्यासाठी करण्याजोग्या गोष्टींची यादी आहे.

 पर्यटन आणि संस्कृती 
इराणमधील पेहलवी राजवटीच्या काळात रामसर हे सुटी घालवण्याचे लोकप्रिय ठिकाण होते. येथील रामसर हॉटेल आणि मर्मर महाल (आता संग्रहालय) या वास्तू पर्यटकांचे मुख्य आकर्षण आहेत. येथील संस्कृतीवर माझंदराणी आणि पारशी परंपरेचा मोठा प्रभाव दिसून येतो ।

 हे सुद्धा पहा 
 रामसर करार
 जागतिक पाणथळ भूमी दिवस
 कॅस्पियन समुद्र

 संदर्भ आणि नोंदी 

वर्ग:इराणमधील शहरे
वर्ग:माझांदारान प्रांत
वर्ग:रामसर करार
*